**Esterházy Ifjúsági Találkozó**

***Isten Szolgája Esterházy János Ifjúsági Lelki Tábor***

**Alsóbodok,** **2020. XI. 11. /péntek/**

 **Felhívás a részvételre**

Az alsóbodoki Isten Szolgája Esterházy János Zarándokközpont szeretettel hívja a keresztény fiatalokat a 2020. szeptember 11-én, pénteken megrendezésre kerülő Esterházy Ifjúsági Találkozóra.

Az idén első alkalommal meghirdetett ifjúsági lelki tábor mottója Isten Szolgája Esterházy János szavaival: „Ezeréves sorsközösségünk az Úristen műve…”. A rendezvény az Esterházy János emléknap előestéjén ökumenikus ifjúsági szentmisével/istentisztelettel veszi kezdetét, majd a kiscsoportos beszélgetések mellett lehetőséget kínál többek között kortárs keresztény zenei-, képzőművészeti- és filmes kulturális élményekre is. A szervezők célja, hogy Isten Szolgája Esterházy János életszentségének megismerése által közelebb vigye a fiatalokat a közép-európai népek megbékéléséhez.

A szervezők örömmel várnak minden 15. életévét betöltött hívő fiatalt és kérik az érdeklődőket, hogy 2020. szeptember 4-éig (péntekig) regisztráljanak a tábor e-mail címén: **info@esterhazyjanos.eu****,** majd pedig kérjük benyújtani a helyszínen nyomtatott formában is az alábbi regisztrációs űrlapon,melyhez a szervezők kérik csatolni a törvényes képviselő írásos beleegyezését és a Covid – 19 vírus elleni védekezés szabályainak betartásáról szóló nyilatkozatot is.

 A 18 év alatti jelentkezők esetében a regisztrációhoz kérjük csatolni az egyik szülő vagy más törvényes képviselő írásbeli beleegyezését.

A szervezők ingyenes helyet kínálnak a sátorállításhoz, de az éjszakai elszállásolást is lehetővé teszik, és péntek este vacsorát, szombaton pedig reggelit tudnak biztosítani. Mindezek igényét a regisztrációval együtt kérik bejelenteni (az alábbi formula kitöltésével.) Az étkezés és éjszakai szállás igényelői a helyszínen fizethetik be illetéküket:

vacsora 4 Euró

szállás   8 Euró

reggeli   3 Euró

ebéd      5 Euró

Az Isten Szolgája Esterházy János Zarándokközpont keresztény összetartozásunk jegyében nyitott szívvel hívja a fiatalokat, hogy legyenek részesei a **2020. szeptember 12-én,** szombaton, a helyszínen megrendezésre kerülő Esterházy János emléknap lelki élményekben gazdag programjának is.

 REGISZTRÁCIÓ

Alulírott: ………………………… (vezetéknév)………………………….(keresztnév)

Születési év:…………………Lakcím:………………………………………………….

Ezennel bejelentem részvételi szándékomat az alsóbodoki Isten Szolgája Esterházy János Zarándokközpont 2020. IX. 11-én, pénteken sorra kerülő Esterházy Ifjúsági Találkozóján.

Sátorhelyet igénylek: igen nem

Szállást igénylek: igen nem

Péntek este vacsorát kérek: igen nem

Szombaton reggelit kérek: igen nem

Részt veszek a szombati programon is: igen nem

*(A kért választ aláhúzással kérjük megjelölni.)*

 **Bejelentkezési határidő : 2020. Szeptember 4 /péntek/, 16.000 óra**

**„Ezeréves sorsközösségünk az Úristen műve...”**

***Ifjúsági lelki tábor az alsóbodoki Esterházy János Zarándokközpontban***

Mottó:

*„Nézeteim szerint a Duna-medencében élő kis nemzeteknek, különösen most, ebben a háborús légkörben egymásra kell találniuk, hogy függetlenségüket megőrizve biztosítsák a Duna-medence, vagy ha úgy tetszik, a Kárpátok medencéjének békés életét.” /Esterházy János/*

Programjavaslat:

2020. IX. 11-én délután folyamán: Érkezés, sátorverés

14.00 - 15.00: Ismerkedés az Isten szolgája Esterházy János Zarándokközponttal /ifj.Csámpai Ottó/

15.00 - 16.30: Bemutatkozás, ismerkedés a szabadtéri pódium előtt /Gál Erik/,

 a zenekar felkészülése

16.30 – 18.00: Üdvözlő köszöntés /Gál Erik/, Ifjúsági szentmise a megbékélés szándékára – szabadtéri pódium, Főcelebráns : Puss Sándor, egyetemi lelkész

18.00 - 19.00: Zenei fellépés : Crux /Sikula Gábor/, vagy Hajnalvándor / Danczi Mónika/ együttes koncertje

19.00 - 20.00: Vacsora az ebédlőben

 20.00 – 20.45: Multifunkcionális terem, „Közép-európai összetartozás, de mit jelentsen ez a mindennapokban ?“ - Dr. Surján László volt EU parlamenti képviselő gondolatébresztő előadása

20.45 - 21.30: Kötetlen kiscsoportos beszélgetés a résztvevőkkel

/ javasolt moderátorok Puss Sándor köbölkúti plébános, Andruskó Gyula nagycétényi plébános, Borka Iván muzslai plébános/

Mottó:

*„Egyedüli építeni képes erő a szeretet. Mi pedig igenis építeni akarunk: egy jobb, boldogabb jövendőt. Ezt pedig csak a szeretet alkotó erejével tehetjük… az egymásrautaltságnak a mégoly nehéz sorsvállalás közepette sem a gyűlölet, hanem a szeretet az egyetlen kifejezőeszköze.” E.J.*

22.15 - 23.00: A Hűség keresztútjának bejárása gyertyás menettel,

utána virrasztás a kápolnában imákkal, zenei áhitattal.

Alternatív programlehetőségek:

A gyermek alkotótábor képzőművészeti kiállítás megtekintése, kiscsoportos foglalkozás, filmvetítés, a Zoboralja Múzeum megtekintése, éjszakai szentségimádás...stb